CELEX: 32021D0395
Language: ro
Date: 2021-03-04 00:00:00
Title: Decizia de punere în aplicare (UE) 2021/395 a Comisiei din 4 martie 2021 de modificare a Deciziei de punere în aplicare (UE) 2020/668 în ceea ce privește standardele armonizate pentru proprietățile electrostatice ale îmbrăcămintei de protecție, ale îmbrăcămintei de protecție pentru pompieri și pentru motocicliști, ale îmbrăcămintei de protecție pentru snowboarding, ale îmbrăcămintei de protecție purtate de lucrătorii care aplică pesticide și de lucrătorii expuși la pesticidele aplicate, ale echipamentelor cu vizibilitate sporită pentru situații de risc moderat, ale echipamentelor pentru alpinism și escaladare și ale îmbrăcămintei de protecție împotriva pericolelor termice ale unui arc electric

5.3.2021   
               
               
                  RO
               
               
                  Jurnalul Oficial al Uniunii Europene
               
               
                  L 77/35
               
            
         DECIZIA DE PUNERE ÎN APLICARE (UE) 2021/395 A COMISIEI
         din 4 martie 2021
         de modificare a Deciziei de punere în aplicare (UE) 2020/668 în ceea ce privește standardele armonizate pentru proprietățile electrostatice ale îmbrăcămintei de protecție, ale îmbrăcămintei de protecție pentru pompieri și pentru motocicliști, ale îmbrăcămintei de protecție pentru snowboarding, ale îmbrăcămintei de protecție purtate de lucrătorii care aplică pesticide și de lucrătorii expuși la pesticidele aplicate, ale echipamentelor cu vizibilitate sporită pentru situații de risc moderat, ale echipamentelor pentru alpinism și escaladare și ale îmbrăcămintei de protecție împotriva pericolelor termice ale unui arc electric
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 14 din Regulamentul (UE) 2016/425 al Parlamentului European și al Consiliului (2), echipamentele individuale de protecție care sunt conforme cu standarde armonizate sau cu părți ale acestora, ale căror referințe sunt publicate în Jurnalul Oficial al Uniunii Europene, sunt considerate a fi conforme cu cerințele esențiale de sănătate și de securitate prevăzute în anexa II la regulamentul respectiv care fac obiectul acestor standarde sau al unor părți ale acestor standarde.
                  
               
                     (2)
                  
                  
                     Prin scrisoarea M/031, intitulată „Standardisation mandate to CEN/CENELEC concerning standards for personal protective equipment” (Mandat de standardizare acordat CEN/Cenelec cu privire la standardele pentru echipamentele individuale de protecție), Comisia a înaintat Comitetului European de Standardizare (CEN) și Comitetului European de Standardizare în Electrotehnică (Cenelec) o cerere de a dezvolta și de a elabora standarde armonizate în sprijinul Directivei 89/686/CEE a Consiliului (3).
                  
               
                     (3)
                  
                  
                     Pe baza cererii de standardizare M/031, CEN a elaborat mai multe standarde noi și a revizuit o serie de standarde armonizate existente.
                  
               
                     (4)
                  
                  
                     La 19 noiembrie 2020, cererea de standardizare M/031 a expirat și a fost înlocuită cu o nouă cerere de standardizare, prevăzută în Decizia de punere în aplicare C(2020)7924 a Comisiei (4).
                  
               
                     (5)
                  
                  
                     Întrucât Regulamentul (UE) 2016/425 a preluat cerințele esențiale de sănătate și de securitate aplicabile echipamentelor individuale de protecție prevăzute în Directiva 89/686/CEE, proiectele de standarde armonizate elaborate în temeiul cererii de standardizare M/031 fac obiectul cererii de standardizare prevăzute în Decizia de punere în aplicare C(2020)7924. Prin urmare, referințele lor trebuie publicate în Jurnalul Oficial al Uniunii Europene. Prin urmare, în mod excepțional, se poate accepta faptul că astfel de standarde elaborate și publicate de CEN și de Cenelec în perioada de tranziție dintre cererea de standardizare M/031 și cererea de standardizare prevăzută în Decizia de punere în aplicare C(2020)7924 nu conțin o trimitere explicită la cererea de standardizare prevăzută în Decizia de punere în aplicare C(2020)7924.
                  
               
                     (6)
                  
                  
                     Pe baza cererii de standardizare M/031 și a cererii de standardizare prevăzute în Decizia de punere în aplicare C(2020)7924, CEN și Cenelec au elaborat următoarele standarde armonizate: EN 17109:2020 privind sistemele de asigurare individuală pentru trasee cu cabluri la înălțime, EN ISO 20320:2020 privind protectorii pentru încheieturile mâinilor pentru snowboarding, modificarea EN ISO 27065:2017/A1:2019 a standardului armonizat EN ISO 27065:2017 privind cerințele de performanță pentru îmbrăcămintea de protecție purtată de lucrătorii care aplică pesticide și de lucrătorii expuși la pesticidele aplicate și EN 61482-2:2020 privind îmbrăcămintea de protecție împotriva pericolelor termice ale unui arc electric, în sprijinul Regulamentului (UE) 2016/425.
                  
               
                     (7)
                  
                  
                     Pe baza cererii de standardizare M/031 și a cererii de standardizare prevăzute în Decizia de punere în aplicare C(2020)7924, CEN a revizuit standardele armonizate EN 469:2005, astfel cum a fost modificat prin EN 469:2005/A1:2006 și rectificat prin EN 469:2005/AC:2006, și EN 1149-5:2008, ale căror referințe sunt publicate în seria C a Jurnalului Oficial al Uniunii Europene (5). Revizuirea respectivă a avut ca rezultat adoptarea standardelor armonizate EN 469:2020 privind cerințele de performanță pentru îmbrăcămintea de protecție pentru lupta împotriva incendiilor și, respectiv, EN 1149-5:2018 privind proprietățile electrostatice ale îmbrăcămintei de protecție.
                  
               
                     (8)
                  
                  
                     Pe baza cererii de standardizare M/031 și a cererii de standardizare prevăzute în Decizia de punere în aplicare C(2020)7924, CEN a revizuit standardele armonizate EN 13595-1:2002 și EN 13595-3:2002, ale căror referințe sunt publicate în seria C a Jurnalului Oficial al Uniunii Europene (6). Revizuirea respectivă a avut ca rezultat adoptarea standardelor armonizate EN 17092-2:2020 privind îmbrăcămintea de protecție clasa AAA pentru motocicliști, EN 17092-3:2020 privind îmbrăcămintea de protecție clasa AA pentru motocicliști, EN 17092-4:2020 privind îmbrăcămintea de protecție clasa A pentru motocicliști, EN 17092-5:2020 privind îmbrăcămintea de protecție clasa B pentru motocicliști și EN 17092-6:2020 privind îmbrăcămintea de protecție clasa C pentru motocicliști.
                  
               
                     (9)
                  
                  
                     Pe baza cererii de standardizare M/031 și a cererii de standardizare prevăzute în Decizia de punere în aplicare C(2020)7924, CEN a revizuit standardele armonizate EN 1150:1999 și EN 13356:2001, ale căror referințe sunt publicate în seria C a Jurnalului Oficial al Uniunii Europene (7). Acest lucru a avut ca rezultat adoptarea standardului armonizat EN 17353:2020 privind echipamentele cu vizibilitate sporită pentru situații de risc moderat.
                  
               
                     (10)
                  
                  
                     Comisia, împreună cu CEN și Cenelec, a evaluat dacă standardele elaborate și revizuite de CEN și de Cenelec respectă cererea de standardizare prevăzută în Decizia de punere în aplicare C(2020)7924.
                  
               
                     (11)
                  
                  
                     Standardele armonizate EN 17109:2020, EN ISO 20320:2020, EN ISO 27065:2017/A1:2019, EN 469:2020, EN 1149-5:2018, EN 17092-2:2020, EN 17092-3:2020, EN 17092-4:2020, EN 17092-5:2020, EN 17092-6:2020, EN 17353:2020 și EN 61482-2:2020 și amendamentul EN ISO 27065:2017/A1:2019 la EN ISO 27065:2017 satisfac cerințele pe care urmăresc să le acopere și care sunt stabilite în Regulamentul (UE) 2016/425. Prin urmare, este oportun să se publice referințele standardelor respective în Jurnalul Oficial al Uniunii Europene.
                  
               
                     (12)
                  
                  
                     Prin urmare, este necesar să se retragă din seria C a Jurnalului Oficial al Uniunii Europene referințele standardelor armonizate EN 469:2005, astfel cum a fost modificat prin EN 469:2005/A1:2006 și rectificat prin EN 469:2005/AC:2006, EN 1149-5:2008, EN 13595-1:2002, EN 13595-3:2002, EN 1150:1999, EN 13356:2001 și EN ISO 27065:2017, având în vedere faptul că standardele respective au fost revizuite.
                  
               
                     (13)
                  
                  
                     Anexa I la Decizia de punere în aplicare (UE) 2020/668 a Comisiei (8) conține referințele standardelor armonizate elaborate în sprijinul Regulamentului (UE) 2016/425, în timp ce anexa II la Decizia de punere în aplicare (UE) 2020/668 conține referințele standardelor armonizate elaborate în sprijinul Regulamentului (UE) 2016/425 care sunt retrase din Jurnalul Oficial al Uniunii Europene începând de la datele stabilite în anexa respectivă.
                  
               
                     (14)
                  
                  
                     Prin urmare, este necesar ca Decizia de punere în aplicare (UE) 2020/668 să fie modificată în consecință.
                  
               
                     (15)
                  
                  
                     Pentru a se acorda producătorilor suficient timp să se pregătească în vederea aplicării standardelor revizuite și modificate, este necesar să se amâne respectiva retragere a referințelor standardelor enumerate în anexa II.
                  
               
                     (16)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Anexa I la Decizia de punere în aplicare (UE) 2020/668 se modifică în conformitate cu anexa I la prezenta decizie.
         
         
            Articolul 2
            Anexa II la Decizia de punere în aplicare (UE) 2020/668 se modifică în conformitate cu anexa II la prezenta decizie.
         
         
            Articolul 3
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 4 martie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Regulamentul (UE) 2016/425 al Parlamentului European și al Consiliului din 9 martie 2016 privind echipamentele individuale de protecție și de abrogare a Directivei 89/686/CEE a Consiliului (JO L 81, 31.3.2016, p. 51).
         
            (3)  Directiva 89/686/CEE a Consiliului din 21 decembrie 1989 privind apropierea legislațiilor statelor membre referitoare la echipamentul individual de protecție (JO L 399, 30.12.1989, p. 18).
         
            (4)  Decizia de punere în aplicare C(2020)7924 a Comisiei din 19.11.2020 privind o cerere de standardizare adresată Comitetului European de Standardizare și Comitetului European de Standardizare în Electrotehnică în ceea ce privește echipamentele individuale de protecție în sprijinul Regulamentului (UE) 2016/425 al Parlamentului European și al Consiliului.
         
            (5)  JO C 113, 27.3.2018, p. 41.
         
            (6)  JO C 113, 27.3.2018, p. 41.
         
            (7)  JO C 113, 27.3.2018, p. 41.
         
            (8)  Decizia de punere în aplicare (UE) 2020/668 a Comisiei din 18 mai 2020 privind standardele armonizate pentru echipamentele individuale de protecție, elaborate în sprijinul Regulamentului (UE) 2016/425 al Parlamentului European și al Consiliului (JO L 156, 19.5.2020, p. 13).
      
      
         
            ANEXA I
            În anexa I la Decizia de punere în aplicare (UE) 2020/668 se adaugă următoarele rubrici:
            
               
                           Nr.
                        
                        
                           Referința standardului
                        
                     
                           „20.
                        
                        
                           EN 1149-5:2018
                           Îmbrăcăminte de protecție. Proprietăți electrostatice. Partea 5: Cerințe de performanță pentru materiale și cerințe de proiectare
                        
                     
                           21.
                        
                        
                           EN 17092-2:2020
                           Îmbrăcăminte de protecție pentru motocicliști. Partea 2: Îmbrăcăminte clasa AAA. Cerințe
                        
                     
                           22.
                        
                        
                           EN 17092-3:2020
                           Îmbrăcăminte de protecție pentru motocicliști. Partea 3: Îmbrăcăminte clasa AA. Cerințe
                        
                     
                           23.
                        
                        
                           EN 17092-4:2020
                           Îmbrăcăminte de protecție pentru motocicliști. Partea 4: Îmbrăcăminte clasa A. Cerințe
                        
                     
                           24.
                        
                        
                           EN 17092-5:2020
                           Îmbrăcăminte de protecție pentru motocicliști. Partea 5: Îmbrăcăminte clasa B. Cerințe
                        
                     
                           25.
                        
                        
                           EN 17092-6:2020
                           Îmbrăcăminte de protecție pentru motocicliști. Partea 6: Îmbrăcăminte clasa C. Cerințe
                        
                     
                           26.
                        
                        
                           EN 17109:2020
                           Echipament pentru alpinism și escaladare. Sisteme de asigurare individuală pentru trasee cu cabluri la înălțime. Cerințe de securitate și metode de încercare
                        
                     
                           27.
                        
                        
                           EN 61482-2:2020
                           Lucrări sub tensiune. Îmbrăcăminte de protecție împotriva pericolelor termice ale unui arc electric. Partea 2: Cerințe
                        
                     
                           28.
                        
                        
                           EN ISO 20320:2020
                           Îmbrăcăminte de protecție pentru snowboarding. Protectori pentru încheieturile mâinilor. Cerințe și metode de încercare (ISO 20320: 2020)
                        
                     
                           29.
                        
                        
                           EN 17353:2020
                           Îmbrăcăminte de protecție. Echipament cu vizibilitate sporită pentru situații de risc moderat. Metode de încercare și cerințe
                        
                     
                           30.
                        
                        
                           EN 469:2020
                           Îmbrăcăminte de protecție pentru pompieri. Cerințe de performanță pentru îmbrăcămintea de protecție pentru lupta împotriva incendiilor
                        
                     
                           31.
                        
                        
                           EN ISO 27065:2017
                           Îmbrăcăminte de protecție. Cerințe de performanță pentru îmbrăcămintea de protecție purtată de lucrătorii care aplică pesticide și de lucrătorii expuși la pesticidele aplicate (ISO 27065:2017).
                           EN ISO 27065:2017/A1:2019”
                        
                     
         
      
      
         
            ANEXA II
            În anexa II la Decizia de punere în aplicare (UE) 2020/668 se adaugă următoarele rubrici:
            
               
                           Nr.
                        
                        
                           Referința standardului
                        
                        
                           Data retragerii
                        
                     
                           „15.
                        
                        
                           EN 469:2005
                           Îmbrăcăminte de protecție pentru pompieri. Cerințe de performanță pentru îmbrăcămintea de protecție pentru lupta împotriva incendiilor
                           EN 469:2005/A1:2006
                           EN 469:2005/AC:2006
                        
                        
                           5 septembrie 2022
                        
                     
                           16.
                        
                        
                           EN 1149-5:2008
                           Îmbrăcăminte de protecție. Proprietăți electrostatice. Partea 5: Cerințe de performanță pentru materiale și cerințe de proiectare
                        
                        
                           5 septembrie 2022
                        
                     
                           17.
                        
                        
                           EN 13595-1:2002
                           Îmbrăcăminte de protecție pentru motocicliști profesioniști. Haine, pantaloni și combinezoane sau combinații din două piese. Partea 1: Cerințe generale
                        
                        
                           5 septembrie 2022
                        
                     
                           18.
                        
                        
                           EN 13595-3:2002
                           Îmbrăcăminte de protecție pentru motocicliști profesioniști. Haine, pantaloni și combinezoane sau combinații din două piese. Partea 3: Metode de încercare pentru determinarea rezistenței la pleznire
                        
                        
                           5 septembrie 2022
                        
                     
                           19.
                        
                        
                           EN 1150:1999
                           Îmbrăcăminte de protecție. Îmbrăcăminte avertizoare pentru utilizări neprofesionale. Metode de încercare și cerințe
                        
                        
                           5 septembrie 2022
                        
                     
                           20.
                        
                        
                           EN 13356:2001
                           Accesorii de vizualizare pentru uz neprofesional. Metode de încercare și cerințe
                        
                        
                           5 septembrie 2022
                        
                     
                           21.
                        
                        
                           EN ISO 27065:2017
                           Îmbrăcăminte de protecție. Cerințe de performanță pentru îmbrăcămintea de protecție purtată de lucrătorii care aplică pesticide și de lucrătorii expuși la pesticidele aplicate (ISO 27065:2017)
                        
                        
                           5 septembrie 2022”